கேள்வி: விகார் அகமது என்பது என்ன?
பதில்: விகார் அகமது (''Vikar Ahmed'') (இறப்பு 7 ஏப்ரல் 2015) விகாருதீன் என்றும் அழைக்கப்படுபவர். தர்சுகா-சிகாத்-ஓ-சகாதத்தின் செயல்பாட்டாளர் ஆவார். மக்கா மச்சிது குண்டுவெடிப்பில் சந்தேக நபர் ஆவார். ஆந்திரப் பிரதேசம் காவல்துறையிடம் இருந்து தலைமறைவாக இருந்தார். 2010 ஆம் ஆண்டு சூலை மாதத்தில் பிடிபட்டார். 2009 மற்றும் 2010 ஆம் ஆண்டுகளில் ஐதராபாத்து (இந்தியா) காவல்துறை மீது நடத்தப்பட்ட கொடூர தாக்குதல்களில் ஈடுபட்டதாக இவர் மீது குற்றம் சாட்டப்பட்டது. 2009 ஆம் ஆண்டு, கைதராபாத்தில் பாலாக்ணுமா அரண்மனை பகுதியில் மர்ம நபர்கள் துப்பாக்கிச் சூடு நடத்தியதில் ஒரு போலீசுகாரர் கொல்லப்பட்டார். மற்றொருவர் காயமடைந்தார், 2010 ஆம் ஆண்டில் ஐதராபாத்து உள்ள ஓல்ட் சிட்டி பகுதியில் உள்ள சாலிபண்டா பகுதியில் மோட்டார் சைக்கிளில் சென்ற இருவர் காவல்துறை மீது துப்பாக்கிச் சூடு நடத்தியதில் ஒரு போலீசுகாரர் கொல்லப்பட்டார் மற்றும் மூன்று பேர் காயமடைந்தனர். 7 ஏப்ரல் 2015 அன்று வாரங்கல் சிறையில் இருந்து ஐதராபாத்து (இந்தியா) நீதிமன்றம் செல்லும் வழியில் தெலங்காணா நல்கொண்டா மாவட்டம் உள்ள அலைர் அருகே விகாருதீன் மற்றும் நான்கு சிமி ஆர்வலர்கள் என சந்தேகிக்கப்படுபவர்கள் என்கவுண்டர் செய்யப்பட்டனர். அவர்களில் ஒருவர் பாதுகாப்புப் பணியாளர்களை வழிமறித்து தப்பிச் செல்லும் முயற்சியில் ஆயுதம் ஒன்றைப் பறித்துச் செல்ல முயன்றதாகக் கூறப்பட்டு ஐந்து பேரும் கொல்லப்பட்டனர்.